wickkiey/tamil-wikipedia-chunked huggingface dataset:
# பொதுநலவாய நாடுகளின் உறுப்பினர் நாடுகள்

அரச சார்பகங்கள் (இளம் நீலம்)]]
பொதுநலவாய நாடுகள் தன்னாட்சியுள்ள இறைமையுள்ள 56 அரசுகளின் தன்னார்வல சங்கமாகும். இவற்றில் பெரும்பான்மையானவை முன்னாள் பிரித்தானியாவின் குடிமைப்பட்ட நாடுகள் அல்லது அக்குடியேற்றங்களின் சார்பகங்களாகும்.  
இது ஓர் அரசியல் ஒன்றிணைப்பு இல்லாதமையால் எந்த ஒரு அரசும் மற்ற நாட்டு அரசுகளின் மீது ஆதிக்கம் செலுத்த முடியாது. பல்வேறு சமூக, அரசியல்,பொருளியல் பின்னணிகளைக் கொண்ட நாடுகள் சமமான நிலையில் 1971இல் வெளியிட்ட சிங்கப்பூர் பிரகடனத்தின்படி பொதுவான இலக்குகளுடன் ஒன்றுடன் ஒன்று ஒத்துழைக்கும் சர்வதேச அமைப்பு ஆகும். இந்த பொதுவான இலக்குகளில் மக்களாட்சி, மனித உரிமைகள், நல்லாட்சி, சட்ட ஆட்சி, தனிநபர் சுதந்திரம், சமத்துவம், கட்டற்ற வணிகம், பல்வகைமை, மற்றும் உலக அமைதி ஆகியவற்றில் முன்னேற்றம் காண்பது அடங்கியுள்ளது. இவற்றை தங்களுக்குள்ளான திட்டங்கள் மூலமும் சந்திப்புகளின் மூலமும் நிறைவேற்ற முயல்கின்றது. நான்கு ஆண்டுகளுக்கு ஒருமுறை நடத்தப்பெறும் பொதுநலவாய விளையாட்டுக்கள் இதற்கோர் எடுத்துக்காட்டாகும்.
# பொதுநலவாய நாடுகளின் உறுப்பினர் நாடுகள்

## தற்போதைய உறுப்பினர்கள்
| <span>1976-06-29</span>29 சூன் 1976 | ஆபிரிக்கா | align=84,000 |  |
| <span>1961-04-27</span>27 ஏப்ரல் 1961 | ஆபிரிக்கா | align=5,695,000 |  |
| <span>1965-10-15†</span>9 ஆகத்து 1966 (9 ஆகத்து 1965இலிருந்து செயலாக்கம் ) | ஆசியா | align=4,986,000 | செப்டம்பர் 16, 1963இல் ஐக்கிய இராச்சியத்திலிருந்து விடுதலை பெற்று மலேசியா கூட்டமைப்பில் இணைந்தது. ஆகத்து 9, 1965இல் தனிநாடானது. |
| <span>1978-07-07</span>7 சூலை 1978 | ஓசியானியா | align=913,000 |  |
| <span>1931-12-11</span>11 திசம்பர் 1931 | ஆபிரிக்கா | align= 49,423,000 | மே 31, 1910இல் பெயரளவில் விடுதலை (மேலாட்சி தகுதி) பெற்றது. வெஸ்ட்மின்ஸ்டர் சட்டம், 1931இன் போது மேலாட்சி தகுதி பெற்றிருந்த நாடுகளில் இதுவும் ஒன்று. மே 31,1961இல் விலகியது; மீளவும் சூன் 1, 1994இல் இணைந்தது. |
| <span>1969-10-15</span>15 அக்டோபர் 1959 | ஆசியா,ஆபிரிக்கா | align=20,743,000 | இலங்கை மேலாட்சி என்ற பெயரில் இணைந்தது; 1972இல் பெயர் மாற்றம் பெற்றது. |
| <span>1961-12-09</span>9 திசம்பர் 1961 | ஆபிரிக்கா | align=43,729,000 | தங்கனீக்காவாகவும் பின்னர் சன்சிபாராகவும் இணைந்தது; ஏப்ரல் 26, 1964இல் ஒன்றிணைந்து தன்சானியா உருவானது. |
| <span>2022-06-25</span>25 ஜூன் 2022 | ஆபிரிக்கா | align=86,08,444 |  |
| <span>1970-06-04</span>4 சூன் 1970 | ஓசியானியா | align=102,000 |  |
| <span>1962-08-31</span>31 ஆகத்து 1962 | வட அமெரிக்கா | align=1,335,000 |  |
| <span>1978-10-01</span>1 அக்டோபர் 1978 | ஓசியானியா | align=12,000 | அக்டோபர் 1, 1978 முதல் செப்டம்பர் 1, 2000 வரை பொதுநலவாயத்தின் சிறப்பு உறுப்பினராக இருந்தது. |
| <span>1962-10-09</span>9 அக்டோபர் 1962 | ஆபிரிக்கா | align=32,816,000 |  |
| <span>1931-12-11</span>11 திசம்பர் 1931 | ஐரோப்பா | align=61,609,500 | ஐக்கிய இராச்சியத்தின் நாடாளுமன்றத்தால் வெஸ்ட்மின்ஸ்டர் சட்டம் 1931 இயற்றப்பட்டது. |
| <span>1980-07-30</span>30 சூலை 1980 | ஓசியானியா | align=241,000 | பிரான்சு, ஐக்கிய இராச்சியக் கூட்டாட்சியிலிருந்து விடுதலை பெற்றது. |
| 18 அக்டோபர் 1977 | ஆபிரிக்கா | align=12,935,000 | } |
A. வேறுவிதமாகக் குறிப்பிடாவிடில், பொதுநலவாயத்தில் இணைந்த (இரண்டாம் நெடுவரிசையில்) குறிப்பிட்ட நாளில் ஐக்கிய இராச்சியத்திலிருந்து விடுதலை பெற்றது.  
B. பொதுநலவாய நிறுவனத்தின் உறுப்பினரல்ல  
C. மக்கள்தொகை எண்கள் 2004 மதிப்பீடுகளை ஒட்டியவை.  
D. மக்கள்தொகை எண்கள் 2005 மதிப்பீடுகளை ஒட்டியவை.  
E. பாக்கித்தான் தனது விடுதலை நாளை 14 ஆகத்து 1947 அன்று கொண்டாடினாலும் அலுவல்முறையான விடுதலை நள்ளிரவு, 15 ஆகத்து 1947 அன்றே வழங்கப்பட்டது. எனவே, பொதுநலவாயத்தில் இணைந்த நாள் 15 ஆகத்து 1947 ஆகும்.  
F. ஐக்கிய இராச்சியத்தின் இரண்டாம் எலிசபெத்தை ஐக்கிய இராச்சியத்தின் அரசி என்பதைத் தவிர தங்கள் அரசமைப்பின்படி நாட்டுத் தலைவராகக் கொண்ட பொதுநலவாய இராச்சியங்கள்.
# சாஸ்தாங்கோட்டை

கேரளத்தின் கொல்லம் மாவட்டத்தில் சாஸ்தாங்கோட்டை அமைந்துள்ளது. கொல்லம் நகரத்தில் இருந்து 29 கிலோ மீட்டர் வடக்கில் அமைந்துள்ளது. இது குன்னத்தூர் வட்டத்தில் உள்ளது. குன்னத்தூர் வட்டத்தின் தலைமையகம் இங்குள்ளது. இங்கு அமைந்துள்ள தர்மசாஸ்தா கோயில் புகழ் பெற்றது.  
இதற்கு அருகில் சாஸ்தாம்கோட்டை ஏரி அமைந்துள்ளது. இது நன்னீர் ஏரியாகும். .
# கமலேஷ் சர்மா

**கமலேஷ் சர்மா** (*Kamalesh Sharma*, 30 செப்டம்பர் 1941) 2008ஆம் ஆண்டிலிருந்து பொதுநலவாய நாடுகளின் தற்போதைய மற்றும் 5ஆவது செயலாளர்-நாயகம் ஆவார். இதற்கு முன்னதாக இலண்டனில் உள்ள இந்திய உயர் ஆணையராக (நாட்டுப் பேராளர்) பொறுப்பிலிருந்துள்ளார்.
# கமலேஷ் சர்மா

## இளமையும் கல்வியும்

கமலேஷ் சர்மா புது தில்லியின் பராகம்பா சாலையிலுள்ள மாடர்ன் பள்ளியிலும் செயின்ட். இசுடீபன் கல்லூரியிலும் கிங் கல்லூரி, கேம்பிரிச்சிலும் படித்தவர்.
# கமலேஷ் சர்மா

## பணி வாழ்வு

1965இலிருந்து 2001 வரை இந்திய வெளிநாட்டுச் சேவையில் அதிகாரியாகப் பணியாற்றி உள்ளார். தமது அரசுப்பணியிலிருந்து பணி ஓய்வு பெறுவதற்கு முன்னதாக ஐக்கிய நாடுகள் அவையில் ஆகத்து 1997 முதல் மே 2002 வரை இந்தியாவின் நிரந்தரப் பேராளராக பணியாற்றியுள்ளார். 2002 முதல் 2004 வரை ஐ.நா செயலாளர் நாயகத்தின் சிறப்புப் பேராளராகப் கிழக்குத் திமோரில் பணியாற்றி உள்ளார். 2004இல் இந்தியாவின் உயர் ஆணையராகப் பிரித்தானியாவிற்கு நியமிக்கப்பட்டார். அரச பொதுநலவாய சமூகத்தின் உதவித் தலைவராக உள்ளார். சூலை 2009 முதல் குயின்சு பல்கலைக்கழகத்தின் வேந்தராகப் பொறுப்பில் உள்ளார்.
# நேமம் சட்டமன்றத் தொகுதி

**நேமம் சட்டமன்றத் தொகுதி**, கேரளத்தின் 140 சட்டமன்றத் தொகுதிகளில் ஒன்று. இது திருவனந்தபுரம் மாவட்டத்தில் உள்ளது. திருவனந்தபுரம் வட்டத்தில் உள்ள திருவனந்தபுரம் நகராட்சியின் 37 முதல் 39 வரையும், 48 முதல் 58 வரையும், 61 முதல் 68 வரையும் உள்ள வார்டுகளைக் கொண்டது. 2006-ஆம் ஆண்டு முதல், என்.சக்தன் என்பவர் நேமம் தொகுதியின் சட்டமன்ற உறுப்பினராக உள்ளார்.
# கற்கோடரி

**கற்கோடரி** அல்லது **கைக்கோடரி** என்பது இரண்டு முகங்களைக் கொண்ட, வரலாற்றுக்கு முற்பட்ட காலக் கற்கருவிகளுள் ஒன்று. மனித வரலாற்றில் கூடிய காலம் பயன்பாட்டில் இருந்த கருவி இதுவே. இது கீழைப் பழங்கற்காலம், நடுப் பழங்கற்காலம் ஆகியவற்றுக்குரிய சிறப்பியல்பான கருவியாகும். இருமுகக் கருவி என்பது இதன் தொழில்நுட்பப் பெயர். இதன் மூலப்படிம மாதிரி வேல் வடிவம் கொண்ட இரு முகக் கற் சீவலாக இருப்பதே இப்பெயருக்கான காரணம். கற்கோடரிகள் பொதுவாக அதன் நீளப்பாட்டு அச்சுப் பற்றி சமச்சீர் வடிவம் கொண்டவை. இவை அழுத்தம் கொடுப்பதன் மூலமோ தட்டி உடைப்பதன் மூலமோ உருவாக்கப்பட்டன. மிகப் பொதுவான கற்கோடரிகள் கூரான முனையையும், வளைவான அடிப்பகுதியையும் கொண்டு அவற்றுக்கான சிறப்பியல்பான வடிவத்தைக் கொடுக்கின்றன.  
பழங்கற்காலக் கருவிகளாக முதன் முதலாக அடையாளம் காணப்பட்டவை கற்கோடரிகளே. முதல் வெளியிடப்பட்ட கற்கோடரி ஒன்றின் படம், யோன் பிரேரே என்பவரால் வரையப்பட்டு 1800 ஆம் ஆண்டில் பிரித்தானிய வெளியீடு ஒன்றில் இடம்பெற்றது. அதற்கு முன்னர் இப்பொருட்கள் இயற்கையாகவோ அல்லது இயற்கைக்கு மேம்பட்ட சக்திகளாலோ உருவானவை என்றே மக்கள் நம்பினர். *இடிக்கற்கள்* என்று அழைக்கப்பட்ட இவை புயல்களின்போது வானத்தில் இருந்து விழுந்தவை என்றோ அல்லது நிலத்துக்கு அடியில் மின்னலின் தாக்குதலினால் உருவாகி புவியின் மேற்பரப்புக்கு வந்தவை என்றோ கருதினர். இந்த நம்பிக்கை காரணமாகவே இன்னும் சில நாட்டுப்புறப் பகுதிகளில், தம்மைப் புயல்களில் இருந்து காத்துக்கொள்வதற்காகத் தாயத்தாக அணிகின்றனர்.  
கற்கோடரிகள்,
1. வேட்டையாடிய விலங்குகளைத் துண்டுபோடுதல்,
1. கிழங்குகள், நீர் போன்றவற்றுக்காக நிலத்தைத் தோண்டுதல்,
1. விறகு தறித்தலும், மரப் பட்டைகளை உரித்தலும்,
1. இரைகளை நோக்கி எறிதல்,
போன்றவற்றுக்காகப் பயன்பட்டிருக்கக்கூடும்.
# கற்கோடரி

## மூலப்பொருட்கள்

கற்கோடரிகள் பெரும்பாலும் தீக்கற்கள், ரியோலைட்டுகள், போனோலைட்டுகள், குவார்ட்சைட்டுகள் அல்லது அவற்றைப் போன்ற பிற பாறைகளில் இருந்து செய்யப்படுகின்றன. *ஆப்சிடியன்* போன்ற எரிமலைக் கண்ணாடிப் பாறைகள் இலகுவில் உடைந்துவிடக்கூடும் ஆதலால் கற்கோடரிகள் செய்வதற்கு இவை அரிதாகவே பயன்படுகின்றன.
# கற்கோடரி

## பயன்பாடுகள்

பெரும்பாலான கற்கோடரிகளில் சுற்றிலும் உள்ள விளிம்புகள் கூரானவையாக அமைந்துள்ளதால் அவற்றின் பயன்பாடு குறித்து உறுதியான ஒத்த கருத்து இல்லை. பழங்கற்காலக் கற்கருவிகளின் முன்னோடி ஆய்வாளர்கள் இவை கோடரிகளாகவோ, குறைந்தது கடினமான வேலைகளைச் செய்வதற்காகவோ பயன்பட்டிருக்கக்கூடும் எனக் கருதினர். தற்போது இது ஒரு பல் செயற்பாட்டுக்கான கருவியாகப் பயன்பட்டிருக்கக்கூடும் என்ற கருத்தும் எழுந்துள்ளது. அத்துடன் பல்வேறு வடிவங்களிலான கற்கருவிகள் கிடைத்துள்ளன. இவை ஒவ்வொரு வகையும் பல்வேறு வகை வேலைகளைச் செய்வதற்குப் பயன்பட்டிருக்கலாம்.  
கற்கோடரிகள் இரைகளை வேட்டையாடும்போது அவற்றின் மீது எறிவதற்கான ஆயுதங்களாகப் பயன்பட்டிருக்கலாம் என்னும் கருத்தை 1899 ஆம் ஆண்டில் எச். ஜி. வெல்சு முன்வைத்தார். வாசிங்டன் பல்கலைக்கழகத்தைச் சேர்ந்த வில்லியம் எச். கல்வின் இக்கருத்தை ஆதரித்தார். வட்டத்தை அணுகும் வடிவம் கொண்ட சில கற்கோடரிகள் வேட்டையில் எறி பொருட்களாகப் பயன்பட்டிருக்கலாம் அல்லது நீர்நிலைக்கு அருகில் காணப்படும் பல விலங்குகளைக் கொண்ட மந்தை ஒன்றில் ஒரு விலங்கைத் திகைக்கச் செய்வதற்கு அந்த மந்தை மீது எறிவதற்காகப் பயன்பட்டிருக்கலாம் என அவர் கூறுகிறார். கெனியாவில் உள்ள ஒரு தொல்லியல் களம் ஒன்றில் பெறப்பட்ட தகவல்களில் இருந்தே இக்கருத்து உருவானது. கற்கோடரிகளுக்கு பிடிகள் மிக அரிதாகவே காணப்படுகின்றன. சில கற்கோடரிகள் மிகப் பெரிதானவை என்பதால் இது சாத்தியப் படாதது. எனினும் எறியப்படும் கற்கோடரி விலங்குகளுக்குப் பெரிய காயத்தை ஏற்படுத்தும் அளவுக்கு அவற்றின் உடலுக்குள் ஊடுருவியிருக்க முடியாது. மேலும், பெரும்பாலான கற்கோடரிகள் மிகவும் சிறியவை. கற்கோடரிகளில் தாக்கத்தினால் பழுது ஏற்பட்டதற்கான சான்றுகள் மிகவும் குறைவாகவே காணப்படுகின்றன.  
அத்துடன், கற்கோடரிகளை மீள்சுற்றுக்கு விடமுடியும், அவற்றின் பயன்பாட்டுக்காலம் முழுவதிலும் அவற்றை மீளக் கூராக்கவோ அல்லது மீளுருவாக்கம் செய்யவோ முடியும் என்பதுடன் அக்காலத்தில் அவை பல்வேறுபட்ட வேலைகளைச் செய்வதற்குப் பயன்பட்டிருக்கக்கூடும். இதனால், இவற்றைக் கோடரி என்று குறிப்பிடுவது சரியல்ல. இவை, அகழ்தல், வெட்டுதல், துருவுதல், கொத்துதல், துளைத்தல், அடித்தல் போன்ற பல வேலைகளுக்குப் பயன்பட்டிருக்கும்.
# லீலாவதி

**லீலாவதி** ( 27 செப்டம்பர் 1957 - 23 , ஏப்ரல் 1997), மதுரை மாநகராட்சி, வில்லாபுரம் பகுதியின் 59 ஆவது வட்ட மாமன்ற உறுப்பினராக இருந்தவர். இந்தியப் பொதுவுடமைக் கட்சி, (மார்க்சிஸ்ட்) கட்சியின் உறுப்பினர். இந்திய ஜனநாயக மகளிர் சங்கத்தின் செயல் வீராங்கனை. தன் வாழ்நாள் முழுவதும் பொதுப் பணிக்காகப் போராடியவர்.
# லீலாவதி

## பிறப்பு, ஆரம்ப வாழ்க்கை

மதுரை மாநகரில் கைத்தறி தொழிலை பிராதனமாகச் சார்ந்திருக்கும் செளராஷ்ட்ரா சமூகத்தைச் சேர்ந்த வெங்கடாசலம்-இந்திரா தம்பதியரின் மூன்றாவது புதல்வியாக 1957-ம் ஆண்டு செப்டம்பர் மாதம் 27 ஆம் தேதி அன்று பிறந்தார். அவர் 10வது வகுப்பில் படிக்கும்போது குடும்பத்தில் நிலவிய வறுமை காரணமாக பள்ளிப் படிப்பை நிறுத்திவிட்டு வீட்டில் நெசவு வேலை செய்தார். பெற்றோர் நிச்சயித்தபடி அவருக்கும் குப்புசாமிக்கும் 1977ஆம் ஆண்டு ஏப்ரல் மாதம் 10ஆம் தேதியென்று திருமணம் நடைபெற்றது. குப்புசாமி - லீலாவதி தம்பதியினருக்கு கலாவதி, துர்கா, டான்யா என்ற மூன்று மகள்கள் பிறந்தனர் . வில்லாபுரத்தில் 32 ஒட்டுக்குடித்தனங்கள் கொண்ட ஒரு குடியிருப்புப் பகுதியில் ஒரே ஒரு அறையில் ஐவரைக்கொண்ட இந்தக் குடும்பம் வாழ்ந்தது. அறையின் நடுவில் நெசவுத்தறி, அதைச்சுற்றிப் பெட்டி படுக்கை அங்கேயே அடுப்பை வைத்து சமையல், இரவில் தறிக்கு கீழேயே உறக்கம் என்ற நிலையில் அவரது குடும்பம் இருந்தது.
# லீலாவதி

## அரசியல் வாழ்க்கை

ஜனநாயக வாலிபர் சங்கத்தின் செயலூக்கமுள்ள குப்புசாமி, தனது மனைவி லீலாவதிக்கு படிப்படியாக அரசியல் உணர்வு ஏற்படுத்தினார். 1987 ஆம் ஆண்டில் மார்க்சிஸ்ட் கம்யூனிஸ்ட் கட்சியின் உறுப்பினரானார். ஜனநாயக வாலிபர் சங்கத்தின் மாவட்டக்குழு உறுப்பினராகவும், பின்னர் மாநிலக்குழு உறுப்பினராகவும் தேர்ந்தெடுக்கப்பட்டார். மாதர் சங்கக் கைநெசவுத் தொழிலாளர் சம்மேளன மாநில துணைத் தலைவரானார்; மாவட்டப் பொருளாளரானார்; மாநிலக்குழு உறுப்பினரானார். பின்னர் மார்க்சிஸ்ட் கம்யூனிஸ்ட் கட்சியின் மாவட்டக் குழு உறுப்பினரானார்.
# லீலாவதி

## அரசியல் வாழ்க்கை

### மாமன்ற உறுப்பினர்

1996 ஆம் ஆண்டில் நடைபெற்ற தமிழக உள்ளாட்சி தேர்தலின் போதுதான் முதன்முறையாக பெண்களுக்கென்று மூன்றில் ஒரு பகுதி தொகுதிகள் ஒதுக்கப்பட்டன. இதன்படி மதுரை மாநகராட்சிக்கான 72 வட்டங்களில் 24 வட்டங்கள் பெண்களுக்கென்று நிச்சயிக்கப்பட்டன. வில்லாபுரமும் இத்தகைய வட்டங்களில் ஒன்று. இதில் மார்க்சிஸ்ட் கம்யூனிஸ்ட் கட்சியின் சார்பாக போட்டியிட்டு வில்லாபுரம் பகுதியின் 59 ஆவது வட்ட மாமன்ற உறுப்பினராக செயலாற்றி வந்தார்.
# லீலாவதி

## இறப்பு

தனது வார்டில், (வில்லாபுரம்) மாநகராட்சிக் குடிநீர் வசதிக்குத் தடையாக இருந்த சமூக விரோதிகள், செயற்கையாக மாநகராட்சி குடிநீர்த் தட்டுப்பாடு ஏற்படுத்திவிட்டு, பின்பு ஆழ்துளை கிணற்று (Borewell) நீரை லாரிகள் மூலம் வில்லாபுரம் பகுதியில் விற்பனை செய்தனர். இதனை தட்டிக் கேட்ட காரணத்தால், லீலாவதி, 23 , ஏப்ரல் 1997 அன்று பட்டப்பகலில் வில்லாபுரம் கடைத் தெருவில் வெட்டிக் கொல்லப்பட்டார். சுமார் 10 கி.மீ. தூரம் கடந்து இரவு ஏழு மணியளவில் மூலக்கரை இடுகாட்டிற்கு கொண்டுவரப்பட்ட லீலாவதியின் உடலுக்கு அப்போதைய மார்க்சிஸ்ட் கம்யூனிஸ்ட் கட்சியின் மதுரை மாநகர் மாவட்ட செயலாளர் பி. மோகன் தீ மூட்டினார். முதலமைச்சர் மு. கருணாநிதி தலைமையிலான ஆட்சியில், மாநில அரசின் அதிகாரத்தைப் பயன்படுத்திச் சிறையில் இருந்த லீலாவதி கொலைக் குற்றவாளிகளில் மூன்று பேர் விடுதலை செய்யப்பட்டனர். 2015 இல் ஜெ. ஜெயலலிதா ஆட்சியில் நன்னடத்தை விதிகளை மீறினார் என ஒரு குற்றவாளியான நல்லமருது மீண்டும் கைதாகிச் சிறையில் அடைக்கப்பட்டார்.
# கிதுருவன் விதானகே

**கிதுருவன் விதானகே** (*Kithuruwan Vithanage*, பிறப்பு: பெப்ரவரி 1991) இலங்கையின் பன்னாட்டுத் துடுப்பாட்ட வீரர் ஆவார். இடக்கைத் துடுப்பாட்டக் காரரான இவர் ஒரு கழல் திருப்ப பந்துவீச்சாளரும் ஆவார்.  
கொழும்பில் பிறந்த இவர் இலங்கைத் துடுப்பாட்ட அணிக்காக முதற்தடவையாக 2013 மார்ச் 8 இல் வங்காளதேச அணிக்கு எதிராக காலியில் நடந்த தேர்வுப் போட்டியிலும், 2013 டிசம்பர் 25 இல் அபுதாபியில் நடைபெற்ற பாக்கித்தான் அணிக்கு எதிரான ஒருநாள் போட்டியிலும் கலந்து கொண்டார். தேர்வுத் துடுப்பாட்டத்தில் முதல் போட்டியில் இவர் 59 ஓட்டங்களையும், முதலாவது ஒரு நாள் போட்டியில் 27 ஓட்டங்களையும் எடுத்தார். வங்காளதேச அணிக்கு எதிரான தேர்வுப் போட்டியில் இவர் ஆட்டமிழக்காமல் 103 ஓட்டங்களை எடுத்து ஆட்டமிழக்காமல் தனது முதலாவது நூறு ஓட்டங்களைப் பெற்றார்.
# குசல் பெரேரா

**குசல் பெரேரா** (, *Kusal Perera*; பிறப்பு: ஆகத்து 17, 1990) இலங்கைத் துடுப்பாட்ட வீரர் ஆவார். இவர் 36 முதல்தரப் போட்டிகளில் வயம்பா துடுப்பாட்ட அணிக்காக விளையாடியுள்ளார். தனது முதலாவது ஒருநாள் பன்னாட்டுப் போட்டியில் ஆத்திரேலிய அணிக்கு எதிராக 2013 சனவரி 13 இல் தினேஸ் சந்திமல்லின் இடத்துக்கு விளையாடினார்.  
கொட்டாவை தர்மபால வித்தியாலயத்தில் ஆரம்பக் கல்வியைப் பெற்ற பெரேரா பின்னர் கொழும்பு றோயல் கல்லூரியில் கல்வி கற்றார். ரோயல் கல்லூரி அணியிலும் இவர் விளையாடியுள்ளார். ராஜஸ்தான் ராயல்ஸ் அணிக்காக ஐபிஎல் போட்டிகளிலும் இவர் விளையாடியுள்ளார். இவர் தனது முதல்தரப் போட்டி ஒன்றில் 270 பந்துகளை எதிர்கொண்டு 330 ஓட்டங்களை எடுத்துள்ளார்.  
பெரேரா தனது முதலாவது நூறாவது ஓட்டத்தை 2014 பெப்ரவரி 22 இல் வங்காளதேச அணிக்கு எதிராக விளையாடிப் பெற்றார். 124 பந்துகளை எதிர்கொண்டு 106 ஓட்டங்களைப் பெற்றார்.
# குசல் பெரேரா

## சிறந்த பங்களிப்புகள்

| துடுப்பாட்டம் |  |  |  |  |  |
| --- | --- | --- | --- | --- | --- |
| முத | 336 | கோல்ட்சு எதிர் சராசென்சு | கோல்ட்சு துடுப்பாட்ட அரங்கு | 2013 |  |
| 1நாள் | 106 | இலங்கை எ. வங்காளதேசம் | டாக்கா துடுப்பாட்ட அரங்கு, டாக்கா | 2014 |  |
| இ20 | 66 | இலங்கை எ வங்காளதேசம் | முத்தையா முரளிதரன் பன்னாட்டுத் துடுப்பாட்ட அரங்கம், பல்லேகலை | 2013 |  |
| இ20 | 57 | இலங்கை எ. நியூசிலாந்து | முத்தையா முரளிதரன் பன்னாட்டுத் துடுப்பாட்ட அரங்கம், பல்லேகலை | 2013 |  |
| இ20 | 84 | இலங்கை எ. பாக்கித்தான் | டிஎஸ்ஈ துடுப்பாட்ட அரங்கு, துபாய் | 2013 | } |
# மதுரை முத்து (மேயர்)

**மதுரை முத்து** (1915-1984) ஒரு தமிழக அரசியல்வாதி; மதுரை மாநகராட்சியின் முதல் மேயராகப் பணியாற்றினார்.
# மதுரை முத்து (மேயர்)

## அரசியல் வாழ்க்கை

மதுரை முத்து தொடக்கக் காலத்தில் மதுரை ஹார்வி மில்லில் தொழிலாளியாக இருந்தார். திராவிட முன்னேற்றக் கழக கட்சியில் தீவிரமாகப் பங்கு கொண்டதால், ஆலை நிர்வாகம், அவரைப் பணி நீக்கம் செய்தது. பின் அதே ஆலையின் எதிரே தேநீர் கடை நடத்திக் கொண்டே கட்சிப் பணியாற்றினார். முத்து சுயமரியாதை மற்றும் பகுத்தறிவுச் சிந்தனை கொண்டவர்
# மதுரை முத்து (மேயர்)

## மேயர்

மதுரை நகராட்சி 1971-ஆம் ஆண்டு மாநகராட்சி தரத்திற்கு உயர்ந்தது. அப்போது மதுரை நகராட்சித் தலைவராக இருந்த மதுரை முத்து, மேயராகப் பொறுப்பேற்றார். 1978-ம் ஆண்டில் மதுரை மாநகராட்சி தேர்தல் நடந்தது. அப்போது மாநகராட்சி உறுப்பினர்கள் பதவிக் காலம் 6 ஆண்டுகளாக இருந்தது. 2 ஆண்டுக்கு ஒருவர் வீதம் 3 மேயர்கள், 3 துணை மேயர்கள் தேர்ந்தெடுக்கப்பட்டனர். இதன்படி 1978 ஆம் ஆண்டில் மதுரை முத்து, முதலிரண்டு ஆண்டுகளுக்கு மேயர் பதவி வகித்தார்.
# மதுரை முத்து (மேயர்)

## அ.இ.அ.தி.மு.க.வில்

1972-இல் திண்டுக்கல் நாடாளுமன்ற இடைத்தேர்தலில் அனைத்திந்திய அண்ணா திராவிட முன்னேற்றக் கழகம் (அஇஅதிமுக) பெரும் வெற்றி பெற்றது. திராவிட முன்னேற்றக் கழகத்தின் (திமுக) தலைவர் மு. கருணாநிதி “மதுரை மாவட்ட திராவிட முன்னேற்றக் கழகத் தலைமை, வேட்பாளர் தேர்வில் தவறு செய்து விட்டது” என்றதால், மதுரை மாவட்ட திமுக செயலாளரான மதுரை முத்துவுக்குக் கருணாநிதியோடு பிணக்கு ஏற்பட்டது. முத்து திமுகவில் இருந்து விலகி, அஇஅதிமுக தலைவர் எம்.ஜி.ஆரை சந்தித்து அக்கட்சியில் இணைந்தார்.
# மதுரை முத்து (மேயர்)

## மீண்டும் தி.மு.க.வில்

பின்னர் இலங்கைப் பிரச்னையில் எம்.ஜி.ஆருடன் கருத்து வேறுபாடு ஏற்பட்டதால், அனைத்திந்திய அண்ணா திராவிட முன்னேற்றக் கழகத்திலிருந்து விலகி, இலங்கைத் தமிழர்களுக்கு ஆதரவாக, மீண்டும் திராவிட முன்னேற்ற கழகத்தில் இணைந்தார்.
# மதுரை முத்து (மேயர்)

## நினைவுச் சின்னங்கள்

மதுரை முத்துவை நினைவு கூரும் வகையில், மதுரையில் ஒரு மேம்பாலத்திற்கு **முத்து மேம்பாலம்** எனப் பெயரிட்டு மதுரை மாநகராட்சி மரியாதை செய்தது.
# மதுரை முத்து (மேயர்)

## குடும்பம்

இவர் மனைவி பெயர் இரஞ்சிதம்.
# சேங்காலிபுரம் சிறீ சோளேஸ்வரர் திருக்கோவில்

**சேங்காலிபுரம் ஸ்ரீ சோளேஸ்வரர் திருக்கோவில்**, இந்தியாவின் திருவாரூர் மாவட்டம், சேங்காலிபுரத்தில் அமைந்துள்ள சிவன் கோவில்.  
சேங்காலிபுரம் சக்தி திருத்தலம். சிவனும் காளியின் மறுவடிவான அம்பிகையும் உலக மக்கள் குறை தீர்க்க திருக்காட்சி அளித்த தலம் என்பதால் ’சிவன் காளிபுரம்’ என்று அழைக்கப்பட்டு பின்னர், பெயர் மருவி ’சேங்காளிபுரம்’ என்றும், பின்னும் ’சேங்காலிபுரம்’ என்றும் மருவியது.  
விக்கிரம சோழன் புனரமைப்புப் பணிகள் நடத்தியுள்ளதையும், சோழர்களால் மறுசீரமைக்கப்பட்ட சிவன் கோயில் என்பதால் இறைவனுக்கு ’சோழ ஈஸ்வரன்’ என்று பெயர் ஏற்பட்டதையும் கல்வெட்டுகளின் மூலம் அறிய முடிகிறது. சோழ மன்னர்களும், சாளுக்கிய மன்னர்களும் கோயிலுக்கும், வேதம் ஓதுவோருக்கும் நன்கொடைகள் அளித்ததும் கல்வெட்டுகளில் பதிவாகியிருக்கின்றன.  
இத்தல அம்பிகை ’ஸ்ரீநிஸ்துலாம்பிகை’ என்று சமஸ்கிருதத்திலும் ’ஒப்பில்லா மணியம்மை’ என்று தமிழிலும் அழைக்கப்படுகிறார். பக்தர்களின் வேண்டுதலுக்கு உடனடியாக செவிசாய்த்து அருள் புரிவதில் தமக்கு ஒப்பில்லாதவராக அருள் செய்வதால் ’ஒப்பில்லா மணியம்மை’ என்ற பெயரில் வழங்கப்படுகிறார்.
# சேங்காலிபுரம் சிறீ சோளேஸ்வரர் திருக்கோவில்

## புராண வரலாறு

பரமேஸ்வரன், கங்கையிலிருந்து புனித நீரை எடுத்து விஷ்ணுவிடம் கொடுத்து விநாயகரிடம் சேர்த்துவிடக் கேட்டுக் கொண்டார். மகாவிஷ்ணுவும் அந்த தீர்த்தத்தைக் கொணர்ந்து சேங்காலிபுரம் திருத்தலத்தில் தீர்த்தமாகப் பிரதிஷ்டை செய்து விநாயகரிடம் அளித்தார். விநாயகர் அதில் நீராடி, பார்வதி உடனுறை பரமேஸ்வரனை வணங்கி ஆசி பெற்றார்.
# சேங்காலிபுரம் சிறீ சோளேஸ்வரர் திருக்கோவில்

## சேங்காலிபுரத்தில் பிறந்தோர்

சேங்காலிபுரத்தில் முத்தண்ணாவும் உபன்யாச சக்ரவர்த்தி அனந்தராம தீட்சிதரும் பிறந்தனர்.
# சேங்காலிபுரம் சிறீ சோளேஸ்வரர் திருக்கோவில்

## லலிதா சஹஸ்ரநாமம்

ஸ்ரீ லலிதா சஹஸ்ரநாமத்தில் ’ஸ்ரீ நிஸ்துலாய நம:’ என்று இத்திருத்தல அம்பிகை போற்றப்படுகிறார்.
# சேங்காலிபுரம் சிறீ சோளேஸ்வரர் திருக்கோவில்

## தீர்த்த சிறப்பு

மகாவிஷ்ணு பிரதிஷ்டை செய்த தீர்த்தம் ’சக்கர தீர்த்தம்’ என்று பூஜிக்கப்பட்டு வருகிறது. இதில் அமாவாசை, சோமவாரம், பிரதோஷம் போன்ற புண்ணிய தினங்களில் நீராடி, சோளேஸ்வரப் பெருமானை வணங்க, பாவங்கள் நீங்கி மேன்மையடைவார்கள் என்று மிகப்புராதன நூல்களான ’பிரம்மாண்ட புராணம்’, பவிஷ்யோத்ர புராணம், சாம்ப புராணம் ஆகியவை கூறுகின்றன.
# சேங்காலிபுரம் சிறீ சோளேஸ்வரர் திருக்கோவில்

## பிரம்மதேவருக்கு அருளியது

உலக நன்மைக்காக பிரம்மதேவர் இங்கு நீண்ட காலம் தங்கியிருந்து சிவபெருமானைக் குறித்து தவம் செய்தார். அப்போது சிவபெருமான் பிரம்மலிங்கம், வேதலிங்கம், ஜோதிலிங்கம், சோளேஸ்வரலிங்கம் என நான்கு திசையிலும் நான்முகனின் நான்கு முகங்களுக்கும் ஒவ்வொருவராய் தரிசனம் தந்தார்.
# சேங்காலிபுரம் சிறீ சோளேஸ்வரர் திருக்கோவில்

## ஸ்ரீ கல்யாண வரசித்தி விநாயகர்

சக்கர தீர்த்தக்கரையில் உள்ள கல்யாண வரசித்தி விநாயகரை திருமணத் தடைகள் உள்ளவர்கள், சக்கர தீர்த்தத்தில் நீராடி மூன்று சங்கடஹர சதுர்த்தி நாட்களில் வழிபட்டால், தடைகள் நீங்கி நல்ல மணவாழ்க்கை அமையப் பெறுவார்கள் என நம்பப்படுகிறது.
# சேங்காலிபுரம் சிறீ சோளேஸ்வரர் திருக்கோவில்

## ஸ்ரீ கல்யாண வரசித்தி விநாயகர்

### ஆக்ஞை விநாயகர்

கோவிலின் சுற்றுப் பிரகாரத்தில் உள்ள இச்சா சக்தி, கிரியா சக்தி, ஞான சக்தி ஆகிய முப்பெரும் சக்திகளாக ’ஆக்ஞை விநாயகராக’ அமைந்துள்ளார்.
# சேங்காலிபுரம் சிறீ சோளேஸ்வரர் திருக்கோவில்

## ஸ்ரீநிஸ்துலாம்பிகை சமேத ஸ்ரீ சோளேஸ்வர தசகம்

அனந்தராம தீட்சிதரால் இத்தலத்து இறைவன் குறித்து பாடிய பத்து பாடல்கள் "ஸ்ரீநிஸ்துலாம்பிகை சமேத ஸ்ரீ சோளேஸ்வர தசகம்" என்று வழங்கப்படுகின்றன.
# சேங்காலிபுரம் சிறீ சோளேஸ்வரர் திருக்கோவில்

## நவக்கிரகங்கள்

சக்கர தீர்த்தம் நோக்கி கிழக்கு நோக்கி காட்சி தரும் சோளேஸ்வரப் பெருமானின் எதிரில் ஒன்பது நவக்கிரகங்களும் ஒரே நேர்க்கோட்டில் நின்றவாறு சிவபெருமானைப் பார்த்தபடி அமைந்து உள்ளது இக்கோயிலின் தனிச்சிறப்பாகும். கோள்கள் வலிவற்ற தலங்களில் தான் இவ்வாறு அமைக்கப்பட்டிருக்கும் என்பதால், நவக்கிரக தோஷம் உள்ளவர்கள் சோளேஸ்வரப் பெருமானை வழிபட தோஷங்கள் நீங்கும் என நம்பப்படுகிறது.
# சேங்காலிபுரம் சிறீ சோளேஸ்வரர் திருக்கோவில்

## திருக்குட நன்னீராட்டுப் பெருவிழா

- இத்திருக்கோவில் திருக்குட நன்னீராட்டுப் பெருவிழா 16.05.2008 அன்று நடைபெற்றது.
# சேங்காலிபுரம் சிறீ சோளேஸ்வரர் திருக்கோவில்

## அமைந்துள்ள இடம்

- கும்பகோணம் ரயில் நிலையத்திலிருந்து 25 கி.மீ தொலைவில் அமைந்துள்ளது.
- புதுக்குடி பேருந்து நிறுத்தத்தில் இருந்து 2 கி.மீ தொலைவில் உள்ளது. திருவாரூர் கும்பகோணம் சாலையில் உள்ள குடவாசலில் இருந்து 5 கி.மீ தொலைவில் உள்ளது.
# சேங்காலிபுரம் சிறீ சோளேஸ்வரர் திருக்கோவில்

## அமைந்துள்ள இடம்

### செல்லும் வழி

- கும்பகோணம், திருவாரூர் ஆகிய கோயில் நகரங்களில் இருந்து பேருந்து வசதி உள்ளது. கும்பகோணத்தில் இருந்து சேங்காலிபுரம் செல்ல, மூன்றாம் தட எண்ணைக் கொண்ட அரசுப் பேருந்தில் ஏறலாம். திருவாரூரில் இருந்து கும்பகோணம் செல்லும் 52-ஆம் எண்ணைக் கொண்ட பேருந்தில் செல்லலாம்..
# ஜாக்ருதி யாத்ரா

ஒரே ரயிலில் இந்தியாவில் பல்வேறு பகுதியில் உள்ள வித்தியாசமான முன்மாதிரி நபர்களை, நானூற்றுக்கும் மேற்பட்ட இளைஞர்களுக்கு அறிமுகப்படுத்தும் யாத்திரையே **ஜாக்ருதி யாத்ரா**.  
இந்தியாவின் அறியப்படாத, உள்ளார்ந்த சமூக மாற்றத்தை ஏற்படுத்திய முன்மாதிரி நபர்களை இளைஞர்களுக்கு அறிமுகப்படுத்துவதும், அதன் மூலம் இளைஞர்களின் தொழில்முனைவுத் தன்மையை ஊக்குவிப்பதும் டாடா ஜாக்ருதி யாத்ராவின் நோக்கம்.  
முன்மாதிரி நபர்களின் சிறிய உரைக்குப் பின்னர், இளைஞர்கள் அவர்களுடன் உரையாடுவதற்கும் அதன் மூலம் கற்றுக்கொள்ளவும் வழிவகுக்கப்படுகிறது,  
மேலும், பயணத்தில் உழவு, கல்வித்துறை போன்ற பல துறைகளில் இருந்தும் முன்னோடியான பலர் சக பயணிகளாக உடன் வருவதால், மாணவர்கள் உற்சாகமூட்டப்பட்டு கற்றுக்கொள்கின்றனர்.  
இதில் பங்கு கொள்வோரில் 60% பேர் கிராமப்பகுதியில் இருந்து வருபவர்கள்.
# வார்ப்புரு:FlagCGFteam/doc

## Usage

<code></code>  
This template is used to display a small flag and name of a country, with a wikilink to the country's page for the specified Commonwealth Games games.  
- *code* is a Commonwealth Games Federation three letter country code (see List of CGF country codes). This must be written in CAPS.
- *games* is the year expressed in the format yyyy. has created a full set of pages of the form "<country> at the <year> Commonwealth Games" and the intent is that this template can be used from medal tables and event result tables to point to the country page. This will also give the correct name of the games. ie. 1930 to 1950: British Empire Games, 1954 to 1966: British Empire and Commonwealth Games, 1970 and 1974: British Commonwealth Games, 1978 onwards: Commonwealth Games. Also, the correct historical flag is chosen based on this string, for countries that had different flags in the past.
# வார்ப்புரு:FlagCGFteam/doc

## Examples

- <code></code> →
- <code></code> →
- <code></code> →
- <code></code> →
- <code></code> →  
<includeonly>  
</includeonly>
# ரூபமதி

**ரூபமதி** ராஜஸ்தானில் உள்ள கிஷன்காட் மன்னனான விக்கிரமசிம்மனின் மகள். இவர் சாருமதி என்றும் அழைக்கப்பட்டார். இவரது கதை இந்திய வரலாற்றில் ராக்கிக்கு இருந்த மதிப்பைக் காட்டக் கூடியது.  
முகலாயப் பேரரசின் கடைசி மன்னர்களின் ஒருவன் தன் ஆட்சிக்காலத்தில் ராஜபுத்திரப் பெண்ணான ரூபமதியின் அழகைப் பற்றிக் கேள்விப்பட்டு அவளைத் தன் அந்தப்புரத்திற்கு அனுப்பச் சொல்லி ஆணையிட்டான்.
ஆணை பெற்ற தூதுவன், அந்த முகலாய மன்னனின் படத்துடன் வந்து ரூபமதியிடம் அதைக் காட்டினான். ஏளனமாக அதைத் தரையில் இட்டு மிதித்த ரூபமதி, ஒரு முகலாய சக்ரவர்த்தியை ஒரு ராஜபுத்திரப் பெண் இப்படித்தான் நடத்துவாள் என்று கூறினாள். இதன் விளைவாக ராஜபுதனத்தில் சுல்தானின் படையெடுப்பு நிகழ்ந்தது.  
பட்டு நூலால் செய்யப்பட்ட வேலைப்பாடு மிக்க கையில் கட்டிக்கொள்ளக்கூடிய ராக்கியை பெண்கள் ஆண்களுக்கு அனுப்புவார்கள். அப்படி அனுப்பும்போது, அந்த ஆண் அவளது சகோதரன் ஆகிவிடுகிறான்.
சுல்தானின் படையெடுப்பை சமாளிக்க சிந்தித்த ரூபமதி ஏராளம் ராக்கிகளை பல்வேறு ராஜபுதன மன்னர்களுக்கு ’வந்து உதவுங்கள்’ என்ற செய்தியோடு அனுப்பினாள். ராஜபுத்திர வீரர்கள் ஒன்று திரண்டதால், சுல்தானின் படை திரும்ப நேர்ந்தது.
# இலண்டன் சாற்றுரை

**இலண்டன் சாற்றுரை** (*London Declaration*) 1949இல் பொதுநலவாய பிரதமர்களின் மாநாட்டில் வெளியிடப்பட்டது. இந்தியா விடுதலை பெற்று குடியாட்சி அரசமைப்பை தழுவியபோதும் பொதுநலவாய நாடுகள் அமைப்பில் தொடர்வது குறித்தான பிரச்சினைகளுக்குத் தீர்வாக இந்த சாற்றுரை வெளியிடப்பட்டது. ஏப்ரல் 28, 1949இல் இலண்டனில் வெளியிடப்பட்ட இந்த சாற்றுரை புதிய பொதுநலவாயத்திற்கு வித்திட்டது. இந்தச் சாற்றுரையில் இரண்டு முதன்மையான முன்னொதுக்கங்கள் இருந்தன: இது மேலாட்சி அரசு முறைகளில் இல்லாத உறுப்பினர்களை சேர்க்கவும் தக்க வைக்கவும் வகை செய்தது; இதனால் குடியரசுகளையும் தனிப்பட்ட முடியாட்சிகளையும் சேர்த்துக் கொள்ள முடிந்தது. மேலும் இம்மாற்றத்தை வெளிப்படுத்தும் வண்ணம் பிரித்தானிய காமன்வெல்த் என்றிருந்த பெயர் *காமன்வெல்த் ஆஃப் நேசன்சு* என மாற்றப்பட்டது. இச்சாற்றுரை அரசர் ஆறாம் சார்ச்சை பொதுநலவாயத்தின் தலைவராக ஏற்றுக் கொண்டது. அவரது மறைவிற்குப் பின்னர் பொதுநலவாயத் தலைவர்கள் அரசி எலிசபெத் II இப்பொறுப்பை ஏற்க அங்கீகரித்தனர்.
# ஹரி கிருஷ்ண கோனார்

**ஹரி கிருஷ்ண கோனார்** (ஆகத்து 5 , 1915 - சூலை 23, 1974 ) ,இந்திய மாநிலமான மேற்கு வங்காளத்தை சேர்ந்த அரசியல்வாதி ஆவார் . இந்திய பொதுவுடமைக் கட்சி (மார்க்சிஸ்ட்) கட்சியை சேர்ந்த இவர் , அம்மாநிலத்தில் நிலச்சீர்திருத்தத்தை வடிவமைத்த சிற்பியாக கருதப்படுகிறார் .
# ஹரி கிருஷ்ண கோனார்

## பிறப்பு , ஆரம்ப வாழ்க்கை

ஆகத்து 5 , 1915 தேதி மேற்குவங்க மாநிலம், பர்துவான் மாவட்டம் கமர்காரியா எனும் கிராமத்தில் சரத் சந்திர கோனார் – சத்யபால் தேவி தம்பதியருக்கு மகனாகப் பிறந்தார் .ஒன்பதாம் வகுப்பு படித்துக் கொண்டிருந்த போதே இந்திய விடுதலைப் போராட்டத்தில் எழுச்சிமிக்க இயக்கங்களில் ஒன்றான ஒத்துழையாமை இயக்கத்தில் பங்கெடுத்தக் குற்றத்திற்காக ஆறு மாதம் சிறை தண்டனை பெற்றார்.விடுதலையாகி தொடர்ந்து நாட்டு விடுதலைப் போராட்டத்திலும், இவருடைய புரட்சிகரமான அரசியல் பணி காரணமாகவும் ஆங்கிலேய அரசால் அந்தமான் சிறையில் அடைக்கப்பட்டார். அந்த கொடுஞ் சிறையிலிருந்து 1938ம் ஆண்டு விடுதலையான பின்னர் , அவர் இந்திய பொதுவுடமைக் கட்சியில் தன்னை இணைத்துக் கொண்டு குறிப்பாக பர்துவான் மாவட்டத்தில் விவசாயிகளை அணிதிரட்டுவதில் ஈடுபடுத்திக் கொண்டார்.
# ஹரி கிருஷ்ண கோனார்

## அரசியல் வாழ்க்கை

கல்னா தொகுதியில் இருந்து 1957, 1962, 1967, 1969 and 1971ஆம் ஆண்டுகளில் சட்ட மன்ற உறுப்பினராகத் தேர்ந்தெடுக்கப்பட்டார் . மேற்கு வங்க மாநிலத்தில் 1967ல் முதல் ஐக்கிய முன்னணி அரசு பதவியேற்றது. இதில் நிலம் மற்றும் நிலவருவாய்த்துறை அமைச்சராக அவர் பொறுப்பேற்றார். அகில இந்திய விவசாயிகள் சங்கத்தின் மாநாடு 1969ம் ஆண்டு மதுரையில் நடைபெற்றபோது அகில இந்திய பொதுச்செயலாளராக தேர்ந்தெடுக்கப்பட்டு மரணம் வரை அப்பொறுப்பில் பணியாற்றினார்.
# ஹரி கிருஷ்ண கோனார்

## அரசியல் வாழ்க்கை

### நிலச்சீர்திருத்தங்கள்

அவர் அமைச்சராக இருந்த காலத்தில்
1. அரசுக்கு சொந்தமான தரிசு நிலங்களை நிலமற்றோருக்கு விநியோகிப்பது.
1. உபரி நிலங்களை கைப்பற்றி விநியோகித்தது.
1. பினாமி நிலங்களை கண்டறிந்து நிலமற்றோருக்கு உரிமையாக்கியது
1. குத்தகை விவசாயிகளின் சாகுபடி உரிமையைப் பாதுகாத்தது
1. சொந்தமாக வீட்டுமனை இல்லாத குடும்பங்களுக்கு வீட்டுமனை வழங்கியது.
# ஹரி கிருஷ்ண கோனார்

## இறப்பு

1974ம் ஆண்டு சூலை 23 அன்று புற்று நோய்க்கு பலியானார் .
# இராணி பத்மினி

**ராணி பத்மினி** (Rani Padmini) அல்லது பத்மாவதி (Padmavati, இறப்பு: 1303) இந்தியாவின் சித்தோர்கார் இராச்சியத்தின் இராணியும், மன்னர் ராவல் ரத்தன்சென்னின் மனைவியும், சிங்கால் என்ற இடத்தில் வாழ்ந்த கந்தர்வேசன் என்ற அரசனின் மகளும் ஆவார். பத்மினி என்றும் அழைக்கப்படும் பத்மாவதி, இன்றைய இந்தியாவின் மேவார் இராச்சியத்தின் 13 முதல் 14 ஆம் நூற்றாண்டின் புகழ்பெற்ற ராணி ஆவார். 16 ஆம் நூற்றாண்டின் பல நூல்கள் அவளைப் பற்றிக் குறிப்பிடுகின்றன, அவற்றில் ஆரம்பகால ஆதாரம் பத்மாவதி காவியம் ஆகும். இது பொ.ச. 1540 இல் மாலிக் முஹம்மது ஜெயசி எழுதிய ஒரு காவிய கற்பனையான கவிதை ஆகும்.
# இராணி பத்மினி

## வரலாறு

வட இந்தியாவில் முகமதியப் பேரரசு உருவாகி வளர்ந்த காலத்தில் சித்தூர் ராணி பத்மினியின் அழகின் புகழ் பிரபலமாகப் பரவியது. ராணி பத்மினியின் அழகைப் பற்றிக் கேள்விப்பட்ட சுல்தான் அலாவுதீன் கில்சி அவளைத் தன் அந்தப்புரத்திற்கு அனுப்புமாறு கடிதம் அனுப்பினான். அதன் காரணமாக சித்தூர் மன்னனுக்கும் சுல்தானுக்கும் நடந்த மாபெரும் போரில் சித்தூர் முற்றுகையிடப்பட்டது.  
எதிர்த்துப் போரிட முடியாத சுல்தான் போர் தர்மத்தை மீறி தனது ஆட்கள் மூலமாக பின்முதுகில் குத்துகிறான் ராஜபுத்திர மன்னன் அப்போது இறந்து விடுகிறார். அச்செய்தியை அறிந்த ராணி பத்மாவதி தீக்குளித்து இறக்கிறார்.  
ஆண்கள் அனைவரும் இறந்த பின் நகரத்தினுள் நுழைந்த சுல்தான் தெருவில் இருந்து எழுந்த மாபெரும் நெருப்பைக் கண்டான்.
சித்தூர் ராணி பத்மினியின் தலைமையில் ஏராளம் பெண்கள் அந்த நெருப்பைச் சுற்றி வந்ததைக் கண்ட சுல்தான் அவர்கள் நோக்கத்தைப் புரிந்து கொண்டு தடுக்கச் சென்றான். அதற்கு ராணி, ’இதுதான் ராஜபுத்திரப் பெண் உனக்குக் கொடுக்கும் வரவேற்பு’ என்று கூறி கூட்டுத் தீக்குளித்து உயிர் துறந்தாள்.  
ஜெயசி கதை பின்வருமாறு விவரிக்கிறது: பத்மாவதி சிங்கள இராச்சியத்தின் ( இலங்கை ) அழகான இளவரசி ஆவார். சித்தோர்கார் கோட்டையின் ராஜபுதன ஆட்சியாளரான ரத்தன சென் , கிராமன் என்ற பேசும் கிளியின் மூலம் அவளுடைய அழகைப் பற்றி கேள்விப்படுகிறான். ஒரு சாகச தேடலுக்குப் பிறகு, அவர் திருமணம் செய்ந்து கொண்டு சித்தோருக்கு அழைத்து வந்தார். ரத்தன் சென் டெல்லியின் சுல்தானான அலாவுதீன் கில்சியால் சிறைபிடிக்கப்பட்டார். ரத்தன் சென் சிறையில் இருந்தபோது, கும்பல்னர் தேவ்பால் மன்னர் பத்மாவதியின் அழகைக் கண்டு மயங்கி அவளை திருமணம் செய்து கொள்ள முன்வருகிறான். ரத்தன் சென் சித்தோருக்குத் திரும்பி, தேவ்பாலுடன் ஒரு சண்டையில் ஈடுபடுகிறார். அதில் இருவரும் இறந்து போகின்றனர். அலாவுதீன் கில்சி பத்மாவதியைப் அடைவதற்காக சித்தோரை முற்றுகையிட்டார். சித்தோர் கைப்பற்றப்படுவதற்கு முன்பு, கில்ஜியிடமிருந்து தங்கள் கற்பைக் காக்க அன்று ராணி பத்மினி என்ற பத்மாவதி உள்ளிட்ட அரண்மனைப் பெண்கள் கூட்டுத் தீக்குளிப்பு செய்கின்றனர், இதன் மூலம் கில்சியின் நோக்கத்தை தோற்கடித்து அவர்களின் கௌரவத்தைப் பாதுகாத்தனர்.  
அவரது வாழ்க்கைப் பற்றி பல எழுதப்பட்ட மற்றும் வாய்வழி பாரம்பரிய கதைகள் இந்து மற்றும் சமண மரபுகளில் உள்ளன. இந்த பதிப்புகள் சூஃபி கவிஞர் ஜெயசியின் பதிப்பிலிருந்து வேறுபடுகின்றன. உதாரணமாக ராணி பத்மினியின் கணவர் ரத்தன் சென் அலாவுதீன் கில்ஜியின் முற்றுகைக்கு எதிராக போராடி இறந்துவிடுகிறார், அதன் பிறகு அவர் ஒரு கூட்டுத் தீக்குளிப்பை நடத்துகிறார். இந்தக் கதைகளில் அவர் ஒரு இந்து ராசபுத்திர ராணியாக வகைப்படுத்தப்படுகிறார், அவர் ஒரு முஸ்லீம் படையெடுப்பாளருக்கு எதிராக தனது கௌரவத்தைப் பாதுகாத்தார். ஆண்டுகளின் காலப்போக்கில் வரலாற்று நபராக மற்றும் பல நாவல்கள், நாடகங்கள், போன்றவற்றிலும், தொலைக்காட்சி தொடர்கள் மற்றும் திரைப்படங்களில் கதை நாயகியாக உலா வந்தார் . இருப்பினும், கி.பி 1303 இல் கில்ஜி சித்தோரை முற்றுகையிட்டது ஒரு வரலாற்று நிகழ்வு என்றாலும், பல நவீன வரலாற்றாசிரியர்கள் பத்மினி புராணங்களின் நம்பகத்தன்மையை கேள்விக்குள்ளாக்குகின்றனர்.
# இராணி பத்மினி

## புராணத்தின் பதிப்புகள்

16 ஆம் நூற்றாண்டின் பல நூல்கள் ராணி பத்மினியின் வாழ்க்கையின் மாறுபட்ட கணக்குகளை வழங்குகின்றன. இவற்றில் முதன்மையானது சூஃபி இசையமைப்பாளர் மாலிக் முஹம்மது ஜெயசியின் அவதி மொழியில் எழுதப்பட்ட *பத்மாவதி* (பொ.ச. 1540) ஆகும், இது முதலில் பாரசீக எழுத்துகளில் இயற்றப்பட்டிருக்கலாம். அலாவுதீன் கில்ஜி கி.பி 1302 இல் சித்தோர்கரை கைப்பற்றியதை விவரிக்கும் முஸ்லீம் அரசவையில் இருந்த வரலாற்றாசிரியர்கள் எழுதிய 14 ஆம் நூற்றாண்டின் கணக்குகள் இந்த ராணியைப் பற்றி எதுவும் குறிப்பிடவில்லை. 14 மற்றும் 16 ஆம் நூற்றாண்டுகளுக்கு இடையிலான சமண நூல்கள் - நபினந்தன் ஜெனுதர், சிட்டாய் சரித்திரம் மற்றும் ராயன் செஹ்ரா ஆகியோர் ராணி பத்மினியைக் குறிப்பிட்டுள்ளனர். பிராந்திய வாய்வழி மரபில் சுமார் 1500 அல்லது அதற்கு மேற்பட்ட காலங்களில் பலவிதமான புனைவுகள் காணப்படுகின்றன, பல மொழிகளில் காலப்போக்கில் உருவான புனைவுகள் நினைவுகூரப்பட்டு மீண்டும் சொல்லப்படுகின்றன. பின்னர், அவரது கதையைக் குறிப்பிடும் பல இலக்கியப் படைப்புகள் தயாரிக்கப்பட்டன; இவற்றை நான்கு முக்கிய வகைகளாகப் பிரிக்கலாம்
# இராணி பத்மினி

## 74,500 க்கு தரப்பட்ட மதிப்பு

கில்ஜியிடமிருந்து தங்கள் கற்பைக் காக்க அன்று ராணி பத்மினி என்ற பத்மாவதி உள்ளிட்ட அரண்மனைப் பெண்கள் கூட்டுத் தீக்குளிப்பு செய்து வீழ்ந்ததாகக் கூறப்படுகிறது.  
சுவாமி விவேகானந்தர் காலத்தில் கடிதம் எழுதும் போது, கடிதத்தை மூடி அதன்மீது 74<small>1/2</small> என்று எழுதிவிட்டால், அக்கடிதத்தை அனுமதியின்றி திறக்கும் நபர் 74,500 பெண்களைக் கொன்ற பாவத்திற்கு ஆளாகிறான் என இருந்த நடைமுறை, சித்தூர் ராணி பத்மினிக்கும் அவருடன் உயிர் துறந்த பெண்களுக்கும் சமுதாயம் அளித்த உயரிய மதிப்பைக் காட்டுகிறது.  
இன்னமும் பாடல்களில் எதிரிகளின் கைகளில் அகப்பட விரும்பாத இப்பெண்களின் புகழ் பாடப்படுகிறது.
# இராணி பத்மினி

## ரக்சா பந்தன்

ராணி பத்மினி மன்னர் உமாயுனைச் சகோதரனாக உதவி கோரி, ராக்கி கயிறு அனுப்பியதாகவும், உமாயுன் வரும் முன்பே கில்ஜியின் முற்றுகை முற்றி, பத்மினி இறந்ததாகவும் கூறப்பெறுகிறது. பத்மினி அனுப்பிய ராக்கி கயிறே பின்நாளில் ரக்சா பந்தன் என்ற விழாவாக வட இந்தியாவில் கொண்டாடப் பெறுகிறது.
# இராணி பத்மினி

## பிரபல கலாசாரத்தில்

- சூஃபி கவிஞரான மாலிக் முகமது ஜாயசி என்பவர், கிபி 1540ல் இந்தி மொழியில், சித்தூர் ராணி பத்மினி குறித்து பத்மாவதி காவியம் இயற்றியுள்ளார். இக்காவியம் புனையபட்டது அன்றி, வரலாற்றுக் காவியம் அல்ல என்று சில வரலாற்று ஆய்வாளர்கள் கூறுகிறார்கள்.
- சித்தூர் ராணி பத்மினி என்ற பெயரில் 1963 ஆம் ஆண்டு தமிழில் திரைப்படம் வெளிவந்தது.
- ராணி பத்மினி குறித்த பத்மாவத் திரைப்படம், இந்தி, தமிழ், தெலுங்கு, கன்னட மொழிகளில் சனவரி, 2018ல் வெளியானது.
# இராணி பத்மினி

## இதனையும் காண்க

- கூட்டுத் தீக்குளிப்பு
# பொதுநலவாய இராச்சியம்

**பொதுநலவாய இராச்சியம்** (*Commonwealth realm*) பொதுநலவாய நாடுகள் உறுப்பினராகவும் தங்கள் அரசமைப்புச் சட்டப்படியான அரசராக, ஐக்கிய இராச்சியத்தின் மூன்றாம் சார்லசை கொண்டதும், மற்ற இராச்சியங்களுடன் பொதுவான அரச வாரிசு முறைமை கொண்டதுமான இறைமையுள்ள நாடு ஆகும். இத்தகைய இராச்சியங்கள் 15 உள்ளன.  
வெஸ்ட்மின்ஸ்டர் சட்டம் 1931 கனடா, ஆஸ்திரேலியா, நியூசிலாந்து, தென்னாபிரிக்க ஒன்றியம், ஐரிய கட்டற்ற அரசு மற்றும் நியூ பவுண்ட்லாந்திற்கு மேலாட்சித் தகுதி வழங்கியது. இதன்படி பிரித்தானியப் பொதுநலவாயத்தில் முழுமையான அல்லது கிட்டத்தட்ட முழுமையான சட்டமன்ற விடுதலையும் சமநிலையும் இவற்றிற்கு கிடைத்தன. மேலும் ஒரே நாட்டுத் தலைவரை ஐக்கிய இராச்சியத்துடன் பகிர்ந்து கொள்ளவும் வகை செய்தது. இதன்படி 1947இல் இந்தியா, பாக்கித்தானும் 1948இல் இலங்கையும் மேலாட்சி நிலை பெற்றன. 1950களில், ஐக்கிய இராச்சியம் உள்ளிட்டு இக்குழுமத்தில் இருந்த நாடுகள் (இதில் குடியரசாக மாறிய இந்தியாவும் அயர்லாந்தும் தவிர்த்து) தங்களுக்கான சமநிலையை நிறுவுவதற்காக *இராச்சியம்* (realm) என அழைக்கப்படலாயின. இச்சொல் எலிசபெத் அரசியின் முடிசூட்டு விழாவின்போதும் மற்ற நாடுகளின் சட்டங்களிலும் ஏற்றுக்கொள்ளப்பட்டுள்ளது.
# பொதுநலவாய இராச்சியம்

## தற்போதைய இராச்சியங்கள்

அரசர் சார்லசு III கீழ்வரும் நாடுகளுக்கு அரசராவார்:  
- அன்டிகுவா பர்புடா
- ஆஸ்திரேலியா
- பகாமாசு
- பெலீசு
- கனடா
- கிரெனடா
- ஜமேக்கா
- நியூசிலாந்து
- பப்புவா நியூ கினி
- செயிண்ட் கிட்சும் நெவிசும்
- செயிண்ட் லூசியா
- செயிண்ட். வின்செண்ட் கிரெனேடின்ஸ்
- சொலமன் தீவுகள்
- துவாலு
- ஐக்கிய இராச்சியம்  
அரசர் தனது சார்பாக ஓர் தலைமை ஆளுநரை நியமிக்கிறார்.தலைமை ஆளுநர் அந்த இராச்சியத்தின் அரசுடன் கலந்தாய்ந்து அரசியால் நியமிக்கப்படுகிறார். இவருக்கு அரசரிக்குரிய அனைத்து அதிகாரங்களும் கடமைகளும் வழங்கப்பட்டுள்ளது. நாடாளுமன்றத்தின் அனைத்துச் சட்டங்களுக்கும் ஒப்புதல் கையொப்பமிடுகிறார்; தேவையானால் அரசியின் தீர்வுக்கோ அல்லது அரசரின் கையொப்பம் பெறவோ காத்திருக்க இயலும். அரசி எலிசபெத் II 1982இல் கனடா சென்றிருந்தபோது *கனடிய உரிமைகளும் சுதந்திரங்களுக்குமான பட்டயம்* சட்டத்தில் கையெழுத்திட்டார்; 1986இல் கான்பெராவில் *ஆத்திரேலியச் சட்டம் 1986த்திலும்* அரசியே கையெழுத்திட்டார்.  
அரசரிக்கான பட்டம் ஒவ்வொரு இராச்சியத்திலும் தனிப்பட்டு உள்ளது.
# பொதுநலவாய நிறுவனம்

**பொதுநலவாய நிறுவனம்** (*Commonwealth Foundation*) 1966இல் பொதுநலவாய அரசுத்தலைவர்களால் நிறுவப்பட்ட அரசுகளுக்கிடையான அமைப்பாகும். இந்த நிறுவனம் இலண்டனில் உள்ள முன்னாள் அரண்மனை மார்ல்பரோ மாளிகையில் இருந்து இயங்குகிறது. பொதுநலவாயத் தலைவரான மேதகு ஐக்கிய இராச்சியத்தின் இரண்டாம் எலிசபெத் பொதுநலவாய அமைப்புகளுக்காக இந்த அரண்மனையை ஒதுக்கிக் கொடுத்துள்ளார்.
# பொதுநலவாய நிறுவனம்

## வரலாறு

1964ஆம் ஆண்டின் பொதுநலவாய அரசுத் தலைவர்கள் மாநாட்டில் பொதுநலவாய நிறுவனம் மற்றும் பொதுநலவாய தலைமைச்செயலகம் குறித்த கருத்தாக்கம் உருவானது. பொதுநலவாய தலைமைச் செயலகத்தின் தேவை குறித்து கானாவின் தலைவர் என்குருமா வலியுறுத்தினார்; பொதுநலவாய நிறுவனம் குறித்த கருத்தாக்கத்தை பிரித்தானியப் பிரதமர் அலெக் டக்ளஸ் - ஹோம் முன்வைத்தார். பிரித்தானிய அரசு திட்டமிடப்பட்ட £250,000 செலவுகளில் பாதியை ஏற்க முன்வந்தது. துவக்கத்தில் பொதுநலவாய தலைமைச் செயலகம் இலண்டனில் அமையவிருந்ததால் பொதுநலவாய நிறுவனத்தையும் அங்கு அமைக்க திட்டமிடப்படவில்லை. இருப்பினும், பின்னர் பொதுநலவாயத்தின் பல தொழில்முறை சங்கங்கள் பிரித்தானியாவைத் தளமாகக் கொண்டு இயங்குவதால் இதையும் இலண்டனில் அமைக்க முடிவாயிற்று.
# வார்ப்புரு:2014 பொதுநலவாய இறகுப்பந்தாட்ட விளையாட்டுக்கள் நிகழ்ச்சி நிரல்

| align=மு | முதல்நிலை | align=¼ | காலிறுதி ஆட்டம் | align=½ | அரை இறுதி | align=வெ | வெண்கல பதக்கத்தை பெறுவதற்கான போட்டி | align=இ | இறுதி ஆட்டம் |
| --- | --- | --- | --- | --- | --- | --- | --- | --- | --- |
| 3 ஞாயி |  |  |  |  |  |  |
| --- | --- | --- | --- | --- | --- | --- |
| ஆடவர் ஒற்றையர் | மு | ¼ | ½ | வெ | இ |  |
| ஆடவர் இரட்டையர் | மு | ¼ | ½ | வெ | இ |  |
| மகளிர் ஒற்றையர் | மு | ¼ | ½ | வெ | இ |  |
| மகளிர் இரட்டையர் | மு | ¼ | ½ | வெ | இ |  |
| கலப்பு இரட்டையர் | மு | ¼ | ½ | வெ | இ |  |
| கலப்பு குழு | மு | ¼ | ½ | வெ | இ | } |
**<><small>கா = காலை அமர்வு, பி= பிற்பகல் அமர்வு, மா= மாலை அமர்வு</small></><noinclude>**
# தேராகு

**தேராகு** (ஆங்கிலம்:Terah) என்பவர் பழைய ஏற்பாடின் தொடக்க நூலில் உள்ள நாகோரின் மகன் ஆவார், மேலும் இஸ்ரயேல் மக்களின் முதுபெரும் தந்தையான ஆபிரகாம் மற்றும் நாகோர் II, ஆரான், சாராள் ஆகியோரின் தந்தையும் ஆவார். தேராகு வரலாற்றுக் குறிப்புகள் எபிரேய விவிலியம் மற்றும் புதிய ஏற்பாட்டில் குறிப்பிடப்பட்டுள்ளது.
# தேராகு

## வாழ்க்கை

**நாகோர்** இருபத்தொன்பது வயதான போது, தேராகுப் பிறந்தார். தேராகு எழுபது வயதாக இருந்த பொழுது அவருக்கு ஆபிராம், நாகோர், மற்றும் ஆரான் ஆகியோர் பிறந்தனர். தேராகு தொடக்கக் காலத்தி தீய விக்கிரக ஆராதனை செய்பவரும், சிலைகளை செய்து விற்பனை செய்யும் தொழிலைச் செய்து வந்தார். தனது தந்தையின் தொழிலில் விருப்பம் இல்லாத ஆபிரகாம் தனது தந்தையின் சிலைக்கடையை எதிர்க்கும் விதமாக, தனது தந்தை செய்த சிலைகளை அடித்து நொறுக்கி, வரும் வாடிக்கையாளர்களை விரட்டியடித்தார். பின்னர் தேராகு தம் மகன் ஆபிராமையும், தம் மகன் ஆரானின் புதல்வன் லோத்தையும், தம் மருமகளும் தம் மகன் ஆபிராமின் மனைவியுமான சாராயையும் அழைத்துக் கொண்டு ஊர் என்ற கல்தேயர் நகரை விட்டுக் கானான் நாட்டை நோக்கிப் புறப்பட்டுச் சென்றார். காரான் என்ற இடத்திற்கு வந்ததும் அங்கேயே அவர்கள் தங்கி வாழலாயினர்.தேராகு விக்கிரக வழிபாட்டில நம்பிக்கை உடையவராய் இறக்கும்வரை காராணிலே தங்கினார். தேராகு இருநூற்று ஐந்து வயதாக இருந்தபொழுது ஆரானில் மரித்தார்.
# வார்ப்புரு:8TeamBracket-Tennis3-v2

| &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| &nbsp; | } | &nbsp;} | } | } | } | &nbsp; |  |  |  |  |  |  |  |  |  |  |  |  |  |
| } | &nbsp;} | } | } | } | &nbsp; |  |  |  |  |  |  |  |  |  |  |  |  |  |  |
| &nbsp; | } | &nbsp;} | } | } | } | &nbsp; |  |  |  |  |  |  |  |  |  |  |  |  |  |
| } |  |  |  |  |  |  |  |  |  |  |  |  |  |  |  |  |  |  |  |
| &nbsp; | } | &nbsp;} | } | } | } | &nbsp; |  |  |  |  |  |  |  |  |  |  |  |  |  |
| } | &nbsp;} | } | } | } |  |  |  |  |  |  |  |  |  |  |  |  |  |  |  |
| &nbsp; | } | &nbsp;} | } | } | } | &nbsp; |  |  |  |  |  |  |  |  |  |  |  |  |  |
| &nbsp; | &nbsp; | } | &nbsp;} | } | } | } |  |  |  |  |  |  |  |  |  |  |  |  |  |
| &nbsp; | } | &nbsp;} | } | } | } |  |  |  |  |  |  |  |  |  |  |  |  |  |  |
| &nbsp; | } | &nbsp;} | } | } | } | &nbsp; |  |  |  |  |  |  |  |  |  |  |  |  |  |
| } | &nbsp;} | } | } | } | &nbsp; |  |  |  |  |  |  |  |  |  |  |  |  |  |  |
| } | &nbsp;} | } | } | } |  |  |  |  |  |  |  |  |  |  |  |  |  |  |  |
| } |  |  |  |  |  |  |  |  |  |  |  |  |  |  |  |  |  |  |  |
| &nbsp; | } | &nbsp;} | } | } | } | &nbsp; |  |  |  |  |  |  |  |  |  |  |  |  |  |
| } | &nbsp;} | } | } | } |  |  |  |  |  |  |  |  |  |  |  |  |  |  |  |
| &nbsp; | } | &nbsp;} | } | } | } | &nbsp; | }<noinclude> |  |  |  |  |  |  |  |  |  |  |  |  |
# வார்ப்புரு:8TeamBracket-Tennis3

| &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| &nbsp; | } | } | } | &nbsp; |  |  |  |  |  |  |  |  |  |  |  |  |  |  |  |
| } | } | } | &nbsp; |  |  |  |  |  |  |  |  |  |  |  |  |  |  |  |  |
| &nbsp; | } | } | } | &nbsp; |  |  |  |  |  |  |  |  |  |  |  |  |  |  |  |
| } |  |  |  |  |  |  |  |  |  |  |  |  |  |  |  |  |  |  |  |
| &nbsp; | } | } | } | &nbsp; |  |  |  |  |  |  |  |  |  |  |  |  |  |  |  |
| } | } | } |  |  |  |  |  |  |  |  |  |  |  |  |  |  |  |  |  |
| &nbsp; | } | } | } | &nbsp; |  |  |  |  |  |  |  |  |  |  |  |  |  |  |  |
| &nbsp; | &nbsp; | } | } | } |  |  |  |  |  |  |  |  |  |  |  |  |  |  |  |
| &nbsp; | } | } | } |  |  |  |  |  |  |  |  |  |  |  |  |  |  |  |  |
| &nbsp; | } | } | } | &nbsp; |  |  |  |  |  |  |  |  |  |  |  |  |  |  |  |
| } | } | } | &nbsp; |  |  |  |  |  |  |  |  |  |  |  |  |  |  |  |  |
| &nbsp; | } | } | } |  |  |  |  |  |  |  |  |  |  |  |  |  |  |  |  |
| } |  |  |  |  |  |  |  |  |  |  |  |  |  |  |  |  |  |  |  |
| &nbsp; | } | } | } | &nbsp; |  |  |  |  |  |  |  |  |  |  |  |  |  |  |  |
| } | } | } |  |  |  |  |  |  |  |  |  |  |  |  |  |  |  |  |  |
| &nbsp; | } | } | } | &nbsp; | }<noinclude> |  |  |  |  |  |  |  |  |  |  |  |  |  |  |
# வார்ப்புரு:16TeamBracket-Compact-Tennis3-Byes

| <tr>  
</tr>
<tr>  
<td>}</td>
<td> &nbsp;}</td>
<td>}</td>
<td>}</td>
<td>}</td>
<td>&nbsp;</td>
</tr>
<tr>  
<td>}</td>
<td> &nbsp;}</td>
<td>}</td>
<td>}</td>
<td>}</td>
<td rowspan=4>&nbsp;</td>
</tr>
<tr>  
<td colspan=7>&nbsp;</td>
<td>&nbsp;</td>
<td>}</td>
<td> &nbsp;}</td>
<td>}</td>
<td>}</td>
<td>}</td>
<td>&nbsp;</td>
</tr>
<tr>  
<td colspan=7>&nbsp;</td>
<td>&nbsp;</td>
<td>}</td>
<td> &nbsp;}</td>
<td>}</td>
<td>}</td>
<td>}</td>
<td rowspan=8>&nbsp;</td>
</tr>
<tr>  
<td>}</td>
<td> &nbsp;}</td>
<td>}</td>
<td>}</td>
<td>}</td>
</tr>
<tr>  
<td>}</td>
<td> &nbsp;}</td>
<td>}</td>
<td>}</td>
<td>}</td>
<td>&nbsp;</td>
</tr>
<tr>  
<td colspan=14>&nbsp;</td>
<td>&nbsp;</td>
<td>}</td>
<td> &nbsp;}</td>
<td>}</td>
<td>}</td>
<td>}</td>
</tr>
<tr>  
<td colspan=14>&nbsp;</td>
<td>&nbsp;</td>
<td>}</td>
<td> &nbsp;}</td>
<td>}</td>
<td>}</td>
<td>}</td>
</tr>
<tr>  
<td>}</td>
<td> &nbsp;}</td>
<td>}</td>
<td>}</td>
<td>}</td>
<td>&nbsp;</td>
</tr>
<tr>  
<td>}</td>
<td> &nbsp;}</td>
<td>}</td>
<td>}</td>
<td>}</td>
<td rowspan=4>&nbsp;</td>
</tr>
<tr>  
<td colspan=7>&nbsp;</td>
<td>&nbsp;</td>
<td>}</td>
<td> &nbsp;}</td>
<td>}</td>
<td>}</td>
<td>}</td>
</tr>
<tr>  
<td colspan=7>&nbsp;</td>
<td>&nbsp;</td>
<td>}</td>
<td> &nbsp;}</td>
<td>}</td>
<td>}</td>
<td>}</td>
<td>&nbsp;</td>
</tr>
<tr>  
<td>}</td>
<td> &nbsp;}</td>
<td>}</td>
<td>}</td>
<td>}</td>
</tr>
<tr>  
<td>}</td>
<td> &nbsp;}</td>
<td>}</td>
<td>}</td>
<td>}</td>
<td>&nbsp;</td>
</tr>
<tr>  
</tr> | }<noinclude> |
| --- | --- |
# தமிழ்நாடு மத்தியப் பல்கலைக்கழகம்

## பயிற்றுவிக்கும் படிப்புகள்

தற்போது இயற்பியல், வேதியல், கணிதம் மற்றும் உயிர் அறிவியல் (Life Science) துறைகளில், ஐந்து ஆண்டு ஒருங்கிணைந்த படிப்புகள் (Integrated Courses) (இளங்கலை மற்றும் முதுகலை இணைந்து) பயிற்றுவிக்கப்படுகிறது.  
ஆங்கில மொழிப் பாடத்தில், முதுகலை மற்றும் முனைவர் படிப்பும் மற்றும் முதுகலை தமிழ் செம்மொழி படிப்புகள், மத்திய தமிழ் செம்மொழி நிறுவனத்துடன் (Central Institute of Classical Tamil (CICT) இணைந்து பயிலப்படுகிறது. மேலும் 2011-ஆம் கல்வி ஆண்டு முதல் ”சென்னை பொருளாதாரப் பள்ளியுடன்” (Madras School of Economics) இணைந்து, முதுகலை அறிவியலில் ஐந்து ஆண்டு ஒருங்கிணைந்த படிப்புகளான (Integrated Courses) பொது மற்றும் நிதி சார்ந்த பொருளாதார படிப்புகள் (General and Finance base Economics) துவக்கப்பட்டுள்ளது.  
மத்தியப் பொது நுழைவுத் தேர்வு (common entrance examination CUCET ) மூலம் இப்பல்கலைக் கழகத்திற்கு மாணவ மாணவிகள் சேர்க்கை நடைபெறுகிறது. ஐந்தாண்டு ஒருங்கிணைந்த படிப்புகளான (Integrated Courses) ”இளங்கலை ஆசிரியர் பயிற்சி” படிப்பு மற்றும் ”இளங்கலை சட்டப் படிப்பு” (B.Ed - LL.B) தேசிய சட்டப் பல்கலைக் கழகத்துடன் (National School of Law University) ஒருங்கிணைந்து பயிற்றுவிக்கப்படுகிறது.  
இரண்டு வருட ”மக்கள் தொடர்பியல்” (Mass Communication) படிப்புகள் மற்றும் ஐந்தாண்டு ஒருங்கிணைந்த படிப்பான (Integrated Courses) முதுகலை சமுக அறிவியல் (M.A. Social Sciences) படிப்புகள் ”டாடா சமுகஅறிவியல் நிறுவனத்துடன்” (The Tata Institute of Social Sciences) இணைந்து பயிற்றுவிக்கப்படுகிறது.
# தமிழ்நாடு மத்தியப் பல்கலைக்கழகம்

## வளாகம்

தமிழ்நாடு மத்தியப் பல்கலைக்கழக வளாகம் திருவாரூரில் உள்ள நீலக்குடி மற்றும் நாககுடி கிராமங்களை உள்ளடக்கி சுமார் 500 ஏக்கர் பரப்பளவில் அமைந்துள்ளது.
# தமிழ்நாடு மத்தியப் பல்கலைக்கழகம்

## வெளியிணைப்புகள்

- தமிழ்நாடு மத்தியப் பல்கலைக் கழகத்தின் இணையதளம்
# சீனியா

**சீனியா** (*Zinnia*) என்பது 20 இன வகைகளைக் கொண்ட ஆண்டுப்பயிரும் நீடித்து நிற்கும் சூரியகாந்திக் குடும்பச் சேர்ந்த தாவரமுமாகும். இது தென்மேற்கு ஐக்கிய நாடுகள் முதல் தென் அமெரிக்கா வரையிலும் மற்றும் மத்திய மெக்சிக்கோ ஆகிய இடங்களிலுள்ள புற்தரை, புல் நிலங்களை தாயகமாகக் கொண்டதாகும். பல பிரகாசமான நிறங்களில் நீண்ட தண்டையுடையவையாக இவை காணப்படுகின்றன. இவ்வகையின் பெயர் செருமனிய தாவரவியலாளர் யோகான் கொட்பிரைட் சின் (1727–59) என்பவரின் நினைவாக இடப்பட்டது.
# மார்ல்பரோ மாளிகை

**மார்ல்பரோ மாளிகை** (*Marlborough House*) இங்கிலாந்தில் இலண்டனின் வெஸ்ட்மின்ஸ்டர் பகுதியில் அமைந்துள்ள ஓர் மாளிகையாகும். இது பிரித்தானிய அரச குடும்பத்திற்கு வேண்டிய மார்ல்பரோ கோமகள் சாரா சர்ச்சிலுக்காக 1711இல் கட்டப்பட்டது. அவரது மரணத்திற்குப் பின்னர் அடுத்த மார்ல்பரோ கோமகன்களுக்கு சென்றது.  
1817இல், இது அரச சொத்தாயிற்று. இதனை அரசக் குடும்பத்தவர் பயன்படுத்தி வந்தனர். அவர்களில் 1831 முதல் 1849இல் தமது மரணம் வரை பயன்படுத்திய அரசி அடிலெய்டு குறிப்பிடத்தக்கவராவார். அரச கலைக் கல்லூரிக்கு முன்னோடியாக அமைந்த "தேசிய கலைப் பயிற்சி பள்ளிக்கு" துவக்கமாக இம்மாளிகை இருந்தது. 1861இல் மார்ல்பரோ மாளிகை வேல்சு இளவரசரின் இலண்டன் இருப்பிடமாக பயன்படுத்தப்பட்டது. வேல்சு இளவரசராக இருந்த ஏழாம் எட்வர்டினால் அடுத்த 40 ஆண்டுகளுக்கு இது அவருடைய இலண்டன் வசிப்பிடமாக பயன்படுத்தப்பட்டது. 1901இல் அவர் அரியணை ஏறியபிறகும் அரண்மனையாக விளங்கிய மாளிகையை கடைசியாக அரசி மேரி 1953 வரை பயன்படுத்தினார். அவரது மறைவிற்குப் பிறகு அவரது பேத்தி அரசி எலிசபெத் II பொதுநலவாயத் தலைமைச் செயலகம் இயங்க இம்மாளிகையை அளித்தார். இன்றுவரை தலைமைச்செயலகமும் பொதுநலவாய நிறுவனமும் இங்கிருந்துதான் இயங்குகின்றன.
# அட்லாண்டா மாநகரத் தமிழ்ச் சங்கம்

**அட்லாண்டா மாநகரத் தமிழ்ச் சங்கம்** மார்ச் மாதம் 5ஆம் தேதி 2007 ஆம் ஆண்டு இலாப நோக்கற்ற நிறுவனமாக நிறுவப்பட்டது. அட்லாண்டா மாநகரில் தமிழ் பேசும் மக்கள் இனைந்து மகிழ்வதை ஊக்குவிப்பதற்காக இது உருவாக்கப்பட்டது. மேலும் ஜார்ஜியாவில் உள்ள தமிழ் பேசும் மக்களுக்கு உதவும் நோக்கில் இது செயல்படுகிறது. இது அட்லாண்டாவில் லில்பர்ன் என்னும் இடத்திலிருந்து செயல்படுகிறது.
# அட்லாண்டா மாநகரத் தமிழ்ச் சங்கம்

## முக்கிய செயல்பாடுகள்

- தமிழ் கல்வி
- தமிழ் கலாச்சார விழாக்கள்
# அட்லாண்டா மாநகரத் தமிழ்ச் சங்கம்

## இனைந்து செயல்படும் தமிழ் வழிக் கல்வி நிறுவனங்கள்

- பாரதி தமிழ் பள்ளி - ரிவர்டேல்
- ஆல்ஃபரெட்டா தமிழ்ப் பள்ளி
- லில்பர்ன் தமிழ்ப்பள்ளி
# அட்லாண்டா மாநகரத் தமிழ்ச் சங்கம்

## பிற இனைப்புகள்

- அட்லாண்டா மாநகரத் தமிழ்ச் சங்கதின் பொங்கல் விழா
- அதிகாரப்பூர்வ இணையதளம்
# கும்பகோணம் சக்கரபாணி கோயில்

**சக்கரபாணி கோயில்** (*Chakrapani Temple*) கும்பகோணத்தில் அமைந்துள்ள வைணவக்கோயில் ஆகும். இந்த கோவில் கும்பகோணம் தொடருந்து நிலையத்தில் இருந்து வட மேற்கு நோக்கி 2 கி.மீ., தொலைவில் அமைந்துள்ளது. காவிரியாற்றுக்குச் சற்று தெற்கில் உள்ள இக்கோயிலில் எழுந்தருளியுள்ள பெருமாள் சக்கர வடிவமான தாமரைப்பூவில், அறுகோண எந்திரத்தில் காட்சி தருகிறார். எட்டு ஆயுதங்களை எட்டுத் திருக்கரங்களிலும் ஏந்திக் காட்சி தருகிறார். சூரியன் பூசித்ததால் இத்தலம் பாஸ்கர சேத்திரம் என்றழைக்கப்படுகிது. சக்கரபாணி சுவாமி தனிக்கோயில் கொண்டு வீற்றிருப்பது இத்தலத்தில் மட்டுமே வேறு எங்கும் இல்லை. ஒரு சமயம் திருக்குடந்தையில் தங்கித் தவம் செய்த தேவர்களும் முனிவர்களும், அசுரர்களால் துன்புறுத்தப்பெற்றார்கள். அவர்களைக் காக்கவேண்டி காவிரியில் இருந்த சுதர்சன சக்கரத்தினைக் கொண்டு திருமால், அசுரர்களை வீழ்த்தித் தேவர்களையும், முனிவர்களையும் காப்பாற்றினார். சக்கரத்தினைக் கரத்தில் கொண்டு விளங்குவதால் சக்கரபாணி என்று பெயர் பெற்றார். இந்தியத்துணைக்கட்டணத்தில் சக்கரராஜனுக்கு என்று அமைந்த ஒரே திருக்கோயில் இதுவேயாகும். இந்த திருத்தலத்தில் சூரியதேவனின் ஆணவத்தினை அடக்க விஷ்ணு சக்கர ரூபம் கொண்டுள்ளார்.வைணவ திருத்தலங்களில் சூர்ய ஸ்தலம்.
# கும்பகோணம் சக்கரபாணி கோயில்

## பாஸ்கர சேத்திரம்

ஒளியிழந்த சூரியன் தன்னொளி தனக்கு மீளவும் கிடைக்க ஸ்ரீசக்கரத்தையே சரணடைந்து பிரார்த்திக்க வைகாசி மாத பௌர்ணமி திதியில் ஸ்ரீசக்கரத்திலிருந்து ஸ்ரீசக்கரபாணி சுவாமி மூன்று கண்களுடனும், எட்டு கைகளுடனும் அக்னி மயமான கேசத்துடனும் அருட்காட்சி தந்து ஆதவனின் ஒளியை மீளவும் தந்துஅருள் செய்தார். தன் பெயரில் பாஸ்கர சேத்திரம் என இத்தலம் அமையப்பெறவேண்டும் என வரம் பெற்ற சூரியன் ஸ்ரீசக்கரபாணி சுவாமிக்கு கோயில் நிர்மாணித்து பாஸ்கர சேத்திரம் என்னும் இத்திருத்தலத்தை வழிபாடு செய்தான்.
# கும்பகோணம் சக்கரபாணி கோயில்

## மூலவர், தாயார்

இத்தலத்தில் உள்ள மூலவர் சக்கரபாணி எனப்படுகிறார். மூலவருக்கு எட்டு கைகள் உள்ளன. தாயார் விஜயவல்லி எனவும் சுதர்சனவல்லி எனவும் அழைக்கப்படுகிறார்.
# கும்பகோணம் சக்கரபாணி கோயில்

## 12 கருட சேவை

கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜப்பெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.
# கும்பகோணம் சக்கரபாணி கோயில்

## ஊஞ்சல் உற்சவம், சூரிய பிரபை

இக்கோயிலில் 70 ஆண்டுகளுக்குப் பிறகு 31 டிசம்பர் 2017 அன்று ஊஞ்சல் உற்சவம் சிறப்பாக நடைபெற்றது. 97 ஆண்டுகளுக்குப் பிறகு ரத சப்தமி நாளான 12 பிப்ரவரி 2019 அன்று சுழலும் சூரிய பிரபையில் சுவாமி வீதியுலா நடைபெற்றது.
# கும்பகோணம் சக்கரபாணி கோயில்

## குடமுழுக்கு

இக்கோயிலில் நவம்பர் 8, 2015 அன்று குடமுழுக்கு நடைபெற்றது.